**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**предложение**

**от   
Николай Митков – Кмет на Община Първомай**

**ОТНОСНО: Даване на съгласие за разработване на проектна документация във фаза технически проект за реконструкция и разширение на канализационна мрежа и подмяна на уличен водопровод по ул.”Александър Стамболийски”, до УПИ I-42.527**-**производствена складова и обслужваща дейност” и последващо реализиране на строителството.**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Общинска администрация е постъпило заявление Вх.№ 53-00-349/16.04.2024г. от **„ИНТУИТИВ СЪРДЖИКАЛ БЪЛГАРИЯ” ЕООД,**  съсседалище и адрес на управление: гр.София, П.К.1407, Офис парк „Експо 2000”, фаза IV, бул.„Никола Вапцаров” №55, ЕИК 206807771, представлявано от Управителя Жан-Ив-Ремон-Дакуня-Кастел, действащ чрез пълномощника си Дойчо Реленеков – Прокурист на дружеството, с искане за даване на съгласие за разработване на проектна документация във фаза технически проект за „Реконструкция и разширение на съществуваща канализационна мрежа и подмяна на уличен водопровод по ул.”Александър Стамболийски”, в участъка от осова точка 522, до УПИ I-42.527-производствена складова и обслужваща дейност, собственост на дружеството. Със заявлението е изразено желание за даване на съгласие от община Първомай, в качеството и на собственик на описаната подземна инфраструктура, за разработване на проектната документация и реализиране на бъдещото строителство от името на община Първомай изцяло и за сметка на „Интуитив сърджикал България” ЕООД.

Към настоящия момент дружеството „Интуитив Сърджикал България”ЕООД, притежаващо Сертификат за приоритетен инвестиционен проект, е в напреднал етап в реализиране на строителството на **„ПРОИЗВОДСТВЕНА СГРАДА ЗА МЕДИЦИНСКА ТЕХНИКА, ОФИС СГРАДА И ДОПЪЛВАЩО ЗАСТРОЯВАНЕ”**,за което от главния архитект на община Първомай е одобрен технически инвестиционен проект и е издаденоРазрешение за строеж №107/16.06.2023г., влязло в сила на 05.07.2023г. От изключителна важност за спазването на сроковете при осъществяване на строителните дейности и успешното завършване на строежа, е реализирането на подземните ВиК комуникации и външните връзки за присъединяване на новото предприятие към тях. Община Първомай е включила в строителната си програма за настоящата 2024г. проект за реконструкция и рехабилитация на общински път PDV 1213, в участъците между селата Драгойново и Православен и моста на р.Мечка и ул.”Ал.Стамболийски”, за който е осигурено финансиране от Програма за развитие на селските райони /ПРСР/, за което общинското ръководство е провело поредица от работни срещи с представители на „Интуитив Сърджикал България”ЕООД, с цел да бъдат осъвместени дейностите по подземното и горното строителство в участъка от осова точка 522 по ул.”Ал.Стамболийски”, до УПИ I-42.527-производствена складова и обслужваща дейност, собственост на „Интуитив Сърджикал България”ЕООД.

Предвид на гореизложеното и на основание Чл.21, ал.1, т.8 и т.23 от ЗМСМА, предлагам на Общински съвет – гр.Първомай да обсъди и вземе следното

**Р Е Ш Е Н И Е:**

**1. Дава съгласие „Интуитив Сърджикал България” ЕООД, за своя сметка и от името на община Първомай, да изработи инвестиционен проект във фаза технически проект за: „Реконструкция и разширение на съществуваща канализационна мрежа и подмяна на уличен водопровод по ул.”Александър Стамболийски”, в участъка от осова точка 522, до УПИ I-42.527-производствена складова и обслужваща дейност, собственост на Дружеството”, в съответствие с действащото законодателство.**

**2. Дава съгласие, Кмета на Община Първомай, да упълномощава трети лица, свързани с провеждането на необходимото проектиране, съгласуване и одобряване на проектната документация.**

**3. Дава съгласие, Кмета на Община Първомай, да подпише Договор за изграждане на инфраструктурен обект, за сметка на инвеститора „Интуитив Сърджикал България”ЕООД.**

**Мотиви:** Във връзка със Сертификат за приоритетен инвестиционен проект, на територията на Община Първомай, с цел насърчаване и подпомагане на инвестиционния процес и спазване на сроковете по реализацията му, както и значението на инвестицията за икономическото развитие и просперитет на Община Първомай.

**ВНОСИТЕЛ: /П/**

**НИКОЛАЙ МИТКОВ**

*Кмет на Община Първомай*